SA vir 'n tweede keer verkoop? | Die Vryburger
Die Republiek van Suid-Afrika is as 'n korporasie op die New York Aandelebeurs geregistreer. Die naam van die korporasie is die RSA en sy geregistreerde sake-adres is die Ambassade van die RSA, 3051 Massachusetts Ave, NW Washington DC, 20008. Die Posadres is: National Treasury, Vermeulenstraat, Pta, 0001.
Die aansoek vir die registrasie het op 17 Junie 2003 plaasgevind en is ook op dieselfde dag goedgekeur.
Die enigste rede waarom enigiets op die New York aandelebeurs genoteer sal word, is vir wins. Dit is dus interessant om te sien dat saam met die groot banke soos Barclays, Nedbank, ens verskyn ook Telkom se naam. Volgens die prospektus besit die regering van SA 219,011,851 gewone aandele teen R10.00 elk en 1 Klas A gewone aandeel. Die regering se vennoot is Thintana Communications LLC.
Net hierdie een transaksie is al 'n groot bate vir die regerende korporasie van SA.
'n Studie van die prospektus het geen lig op die direksie of besturende direkteur van hierdie korpoasie gewerp nie. In alle eerlikheid moet gevra word of daar nie ook dokumentasie van die registrasie in SA moet wees nie?
In die prospektus word die woord "securities" genoem. Dit moet in gedagte gehou word dat "securities" is in die moderne "newspeak" 'n sinoniem vir skuld.
Onder 'n sub-hoof in die Telkom prospektus verskyn die bedrag US$1,500,000,000 met 'n verduideliking dat die bedrag teen 4.665% saamgestelde rente vanaf 17 Januarie 2012 loop en is op die 17de Januarie en 17de Julie van elke jaar betaalbaar. Die skuld moet op 17 Januarie 2024 afgelos word.
Met hierdie situasie in gedagte is daar twee dinge in die onlangse verlede wat nogal opval. In Februarie verlede jaar het die staatsekonoom gesê dat SA dit kan bekostig om sy huidige skuldvlak te verhoog na R1-triljoen om vir verdere ambisieuse infra-struktuur planne te betaal. Op die oomblik verteenwoordig SA se skuld ongeveer 45% van sy Bruto Binnelandse Produk. Hy reken dit kan na 70% opgeskuif word.
Op 7 Augustus verlede jaar tydens me Hillary Clinton se besoek aan Suid-Afrika, het sy gesê dat die VSA wil toesien dat sy beleggings in Afrika nie in die hande van klein elite-groepies of buitelandse maatskappye beland nie. Die VSA gaan hom toespits op die versterking van ekonomiese bande tussen die twee lande veral op krag-, infrastruktuur- en vervoernetwerkontwikkeling, het sy gesê.
As die dotjies bymekaar gesit word, begin dit tog 'n prentjie kry.
Hier onder is moontlikhede vir vêrdere navorsing in die verband.
3 thoughts on "SA vir 'n tweede keer verkoop?"
Vesting January 24, 2013 at 1:57 am
Dis voorwaar meer as 'n nagmerrie. Kan ons byvoorbeeld eersdaags 'n aankondiging verwag dat Telkomtariewe met 20% gaan styg, want die eerste rente van ongeveer R297 393 500 moes al op 17 Januarie betaal gewees het? En daarna jaarlikse tariefstygingstygings sodat die totale skuld van R12 750 000 000 teen 2024 betaal kan word?
Verder: Die RSA Korporasie en Thintana Communications se aandele van R2,190,118,510 in Suid-Afrika klink astronomies, maar is dit nie kleingeld vir Sjina as jy dink hoeveel minerale en grond hy kry nie? Maar wag bietjie: as jy slim is en 'n klein bedraggie in stakers, plunderaars en oproermakers belê sodat die waarde van die aandele tot op die bodem gaan daal, en dan kan jy my vaderland mos spotgoedkoop as die winskoop van alle tye optel? Of so iets?
DuP du Plessis January 24, 2013 at 9:18 am
Hierdie onderduimse gekonkel agter die skerms, waarvan die algemene belastingbetaler geen kennis dra nie, is 'n duidelike teken dat ons land se minerale en eintlik ons hele erfenis, van ons nageslag verduister word. Hierdie bedrog vind op so 'n ontsaglike groot skaal plaas dat dit vir die gemiddelde landsburger eintlik te fantasties is om te begryp wat aangaan.
Die enigste manier om hier 'n stokkie voor te steek, is dat die Boerevolk onsself in ons oorspronklike Boererepublieke sal afskei van hierdie bedrog en diegene wat vir daardie skuld geteken het, toelaat om dit te vereffen met hul eie harde arbeid in strafkampe. Ek weet ou Pik en FW is nou al te oud om iets werd te wees by die klippe-kap afdeling, maar hulle kan verantwoordelik gehou word om die toilette skoon te maak.
Vaandrig January 25, 2013 at 9:23 am
Baie dankie aan Die Vryburger en Bets Botha vir hierdie inligting. Dit wys net dat daar in en met Suid-Afrika, soos in die res van die wêreld, dinge gebeur wat onder die kombers gehou word. Onder die kombers is dit gewoonlik donker en die lig skyn nie daar nie, wat nog te sê van die Lig.